stanford-oval/wikipedia huggingface dataset:
רפרפיים
מאפיינים

רוב הרפרפים ליליים ומיעוטם יומיים. מחושיהם חוטיים ומשוננים, וקצותיהם דקים וכפופים במקצת. חדקם לרוב ארוך מאוד, ואורכו יכול להגיע עד 25 ס"מ ברפרף קוציטיוס (Cocytius), המצוי באמריקה הטרופית. בחלק מהמינים החדק מנוון, והבוגרים אינם ניזונים.
הרפרפים מוצצים צוף בזמן רפרוף מעל הפרח, ומכאן שמם העברי. הזחלים מרבים לעמוד בצורה המזכירה את הפסל המפורסם ספינקס (Sphinx) כשהם מוטרדים, ומכאן שמם הלטיני.
כנפיהם הקדמיות לרוב ארוכות וצרות, וכנפיהם האחוריות קצרות וצרות. בשפה הקדמית של הכנף האחורית מצוי דרבן, הנכנס לשקע בכנף הקדמית, וכך הכנפיים יוצרות משטח אחיד בזמן התעופה.  שרירי החזה המפותחים, בנוסף לתכונות שהוזכרו מקודם, מקנים לרפרפים גוף אווירודינמי, המאפשר להם תעופה מהירה.
הביצים מוטלות לרוב יחידות ומפוזרות על שטח רחב יחסית. זחלי הרפרפים ניכרים ב"קרן" היוצאת מפרק בטנם השמיני (האחרון). הזחלים מתגלמים בעריסות בתוך האדמה, או בין עלים וגרגירי אדמה, שהודבקו בקורים דלילים, מעל האדמה. הגולם חנוט.
10 מינים מתוך 12 מיני הרפרפיים בארץ פעילים בלילות ובערבים, אחד פעיל לאורך כל היום למעט בבוקר, ואחד פעיל בעיקר ביום ובין הערביים.
רשימת המינים בישראל

פעילי לילות וערבים:
רפרף החלבלוב
רפרף כספי
רפרף הגפן
רפרף מצויץ
רפרף ההרדוף
רפרף החבלבל
רפרף גולגולת המת
רפרף האלון
רפרף הערברבה
רפרף הצפצפה
אחרים:
רפרף מסורטט - פעיל לאורך כל היום מלבד בבוקר.
רפרף הדבקה - פעיל רוב היום ובין הערבים.
שארל-אוגוסטן סנט-בב

| --- | --- |

 לידה:  23 בדצמבר 1804 בולון-סור-מר, הקיסרות הראשונה 
 פטירה:  13 באוקטובר 1869 (בגיל 64) פריז, הקיסרות השנייה 
 שם לידה:  Charles-Augustin Sainte-Beuve 
 מדינה:  צרפת 
 מקום קבורה:  בית הקברות מונפרנאס 
 מקום לימודים:  תיכון שארלמיין, תיכון קונדורסה, Bourbon college 
 שפות היצירה:  צרפתית 
 זרם ספרותי:  הרומנטיקה 
 יצירות בולטות:  Vie, poésies et pensées de Joseph Delorme, Portraits contemporains, Volupte, Les Consolations, Chateaubriand et son groupe litteraire sous l'empire, בפסקה זו 4 רשומות נוספות שטרם תורגמו 
 בן או בת זוג:  אדל פושה 
 פרסים והוקרה:  קונקור ז'נרל (1822)  אביר בלגיון הכבוד 
 
שארל-אוגוסטן סנט-בֶּב (בצרפתית: Charles-Augustin Sainte-Beuve;‏ 23 בדצמבר 1804 - 13 באוקטובר 1869), סופר ומבקר ספרות צרפתי.
חייו

נולד בעיר בולון-סור-מר במחוז פה-דה-קאלה שבצפון צרפת. הצטיין בלימודים בתיכון בפריז, וזכה בפרס ראשון בתחרות הלאומית בלטינית בתחום השירה לשנת 1823. בסתיו של אותה שנה התחיל ללמוד רפואה. התקבל לעבודה מעשית בבית חולים בשנה האחרונה ללימודי הרפואה, אך זנח אותם בסופו של דבר ב-1827 כדי להתמסר לספרות. כבר בגיל 20 פרסם מאמרים בעיתון "גלוב". אחרי שכתב ביקורת חיובית על יצירותיו של ויקטור הוגו, התיידד עמו, השתתף בחוג הספרותי של שארל נודייה, ואף ניהל פרשיית אהבים עם אשתו של הוגו שקטעה את הידידות בינו לבין הוגו. היות שהרומנים שכתב לא זכו להצלחה בציבור, התרכז בביקורת הספרות הצרפתית והרבה לפרסם מאמרים בכתבי עת.
יצירתו העיקרית של סנט-בֶּב היא "פור רויאל" (Port Royal) - היסטוריה של מנזר פור רויאל דה שאן משנת ייסודו ב-1204 ועד הריסתו ב-1710 בפקודת המלך לואי הארבעה עשר (חמישה כרכים 1840–1859). נבחר לאקדמיה הצרפתית ב-1845. בימי מהפכות אביב העמים של שנת 1848 שהה בעיר לייז' שבבלגיה והרצה שם על "שאטובריאן והחוג הספרותי שלו". ב-1849 שב לפריז והחל לפרסם סדרת מאמרים בשם "שיחות יום שני". הקיסר לואי נפוליאון מינה אותו לפרופסור לשירה לטינית בקולז' דה פראנס. הוא שימש כחבר הסנט הצרפתי מ-1865 עד מותו ב-1869.
ריפין

ריפין (בפולנית: Rypin) היא עיר מחוז קטנה בפרובינציית קויאוויה-פומרניה שבפולין, בה התקיימה עד השואה קהילה יהודית גדולה.
תולדות היישוב

ריפין נזכרת לראשונה במאה ה-13, ובשנת 1345 הוענקו לה זכויות עיר, והיא הוקפה בחומה. באמצע המאה ה-17 נהרסה העיר כתוצאה מפלישת האימפריה השוודית.
בחלוקת פולין השנייה, בשנת 1793, נכללה העיר בתחום פרוסיה, ובשנת 1815 נכללה בתחום פולין הקונגרסאית. בתחילת מלחמת העולם הראשונה ניזוקה העיר כתוצאה מקרבתה לחזית.
יהודי ריפין

התיעוד הראשון לישיבת יהודים בעיר הוא מהמאה ה-16, וקהילה מאורגנת התקיימה בה מאמצע המאה ה-18. משנות ה-80 של המאה ה-19 היגרו רבים מיהודי העיר לארצות הברית ולדרום אמריקה בשל המצב הכלכלי הקשה בה, ובשל הגבלות שונות שהוטלו עליהם. בשנת 1915 הוקם בעיר בית ספר עברי ראשון, לאחר שנה הוקם בה תלמוד תורה חדש, ולאחר שנתיים הוקם בה גם בית ספר דתי. עם תום מלחמת העולם הראשונה התעללו ביהודי העיר חיילי הצבא הכחול.
בין מלחמות העולם נמנו בעיר 2,791 יהודים, כ-40% מתושביה, והתקיימה בה פעילות ציונית ענפה, לצד פעילות של הבונד ושל אגודת ישראל. בשנות השלושים של המאה ה-20 סבלו יהודי העיר מהתנכלויות אנטישמיות גוברות והולכות מצד שכניהם הפולנים, תוך הטלת חרם על עסקיהם.
יהודי ריפין > בשואה

ב-8 בספטמבר 1939 נכבשה העיר בידי הגרמנים, לאחר שהופצצה על ידם מספר ימים. בו ביום החלו הגרמנים בשוד רכוש יהודי העיר, ובהמשך, הטילו על בני הקהילה גזירות שונות, ובהן חובת ביצוע עבודות כפייה וחובת תשלום סכומי כופר, תוך לקיחת נכבדי הקהילה כבני ערובה. ב-7 באוקטובר 1939 העלו הגרמנים באש את בית הכנסת ואת בית המדרש שבעיר, ולאחר מכן, הטילו על יהודי העיר קנס בגין השריפה שנגרמה. ב-15 באוקטובר 1939 ירו הגרמנים למוות בכ-150 יהודים מהעיר. ב-26 באוקטובר 1939 נצטוו יהודי העיר לענוד טלאי צהוב וסרט זרוע.
ב-15 בנובמבר 1939 גורשו כל יהודי ריפין מהעיר, בשל סיפוחה לרייך השלישי. אלו הגיעו בהמשך ליישובים שונים, ובהם מלאווה, פלונסק, צ'חאנוב, מקוב מזובייצקי ושרנסק. לאחר הגירוש חרשו הגרמנים את שטח בתי העלמין היהודיים בעיר. רובם המוחלט של יהודי ריפין נספו לבסוף במחנות ההשמדה.
בית הקברות היהודי בריפין.
רב ניסים גאון

ערך זה עוסק ברבנו ניסים בן יעקב. אם התכוונתם לרבנו ניסים בן ראובן, ראו .
.
| --- | --- |
 לידה:  990 ד'תש"ן קירואן, תוניסיה 
 פטירה:  1062 (בגיל 72 בערך) ד'תתכ"ב
 מדינה:  איפריקיה 
 תקופת הפעילות:  ?–1062 
 השתייכות:  ישיבת קירואן
 רבותיו:  ראשי ישיבת קירואן: אביו רבי יעקב בן ניסים, רבי חושיאל בן אלחנן
 תלמידיו:  אבן אלגאסום.
 בני דורו:  רבנו חננאל בן חושיאל, רב האי גאון ורבי שמואל הנגיד
 חיבוריו:  "מפתח מנעולי התלמוד", "מגילת סתרים", "חבור יפה מהישועה", "סדור תפילה", "פירוש על התורה", "ספר המצות" ו"הלכות לולב".
 אב:  יעקב בן נסים 
 חותנים:  רבי שמואל הנגיד
 חתנים:  רבי יהוסף הנגיד
 
רב ניסים בר יעקב (סביבות 990 ד'תש"ן –1062 ד'תתכ"ב) כונה "אבן שאהין", "רב ניסים גאון" או "רבינו ניסים", היה ראש ישיבת קירואן. חיבר מספר חיבורים על התלמוד הבבלי ועל עניינים תורניים נוספים, ובמהדורת וילנא הוכנס פירושו על הדף.
תולדותיו

רב ניסים נולד לרבי יעקב בן ניסים סביב שנת 990 לספירה בקירואן אשר בתוניסיה של ימינו. שם למד תורה אצל אביו ששימש כראש ישיבת קירואן. לאחר פטירת אביו בשנת 1006 לספירה הוא היה רק נער בן 16, ולא היה יכול למלא את מקום אביו כראש הישיבה, ומשום כך הועברה המשרה לרבנו חושיאל (אביו של רבנו חננאל), אז למד תורה מפיו, לצד רבנו חננאל. לאחר מותו של רבנו חושיאל קיבל את משרת ראש הישיבה. בתקופתו העיר קירואן נשדדה ונחרבה כליל, והוא עבר למהדיה, שם הוא נפטר ב-1062. כמו כן, במהלך תקופה ארוכה בה שהה בממלכת גרנדה לרגל כלולות בתו היחידה לרבי יהוסף הנגיד, לימד, יחד עם רבי יוסף (שהיה גם תלמידו), גמרא.
לאחר שחמיו דונש נקלע לצרה שלח לו רב ניסים את ספר המעשיות "חיבור יפה מהישועה" לנחמו מהצרה שעברה עליו.
רב ניסים היה משכיל ובקיא בספרות הפילוסופית של אותם הימים, ובגניזת קהיר נתגלו כתבים שלו בהם הוא מצטט אמירות אף מהקוראן.
קשריו עם בני דורו

רב ניסים עמד בקשר מכתבים עם רב האי גאון ועם רבי שמואל הנגיד, בכך סייע להעביר את ספרות הרבנים מבבל לספרד. הוא זכה להוקרה והכרה מצד גאוני בבל ומצד חכמי ספרד, שם אף לימד במשך תקופה.
ראשי ישיבות בבל העניקו לו את התואר "ראש בי רבנן".
תלמידיו

בין תלמידיו נמנים, הרי"ף-רבי יצחק אלפסי, אבן אל-גאסום שכתב ספר על התפילות וחתנו רבי יהוסף הנגיד (בנו של רבי שמואל הנגיד).
חיבוריו

ספרו מפתח מנעולי התלמוד מיועד להרחבה באותן סוגיות המוזכרות בקצרה בש"ס, הוא הוסיף לכך פירושים של הגאונים וגם מדרשים שאינם ידועים לנו. חיבור זה הודפס בשולי דפי ש"ס וילנא בחלק מהמסכתות.
מגילת סתרים שקטעים ממנה התגלו מגניזת קהיר. הספר כולל 250 סימנים המסמלים את כל השאלות שנשאל. כולל גם פרשנות בשאלות הלכתיות שבתלמוד, ספר זה תורגם ויצא לאור על ידי הרב יוסף קאפח.
חבור יפה מהישועה - סיפורים ואגדות שאותם אסף ממקורות תלמודיים, גאונים וממקורות זרים. הספר נכתב במקור בערבית, פורסם במספר מהדורות בעברית. בחלקם נקרא ספר המעשיות. נדפס לראשונה בפירארה שי"ז, ולאחמ"כ באמסטרדם תק"ו.
סדור תפילה
פירוש על התורה
ספר מצוות
הלכות לולב
ספר בו הוא מתאר את השתלשלות המסורת או הקבלה של תורה שבע"פ דור אחרי דור עד סוף ימיו.
כמו כן רב ניסים חיבר ספר הלכה שלא הגיע לידינו, אך עם זאת כיוון שחלק רב מיצירתו הועתק בימיו ולכן גם מהחיבורים שלא נשתמרו נותרו ציטוטים בספרות התקופה שנכתבה בספרד, באשכנז, בפרובנס, במצרים ובא"י. ציטוטים מדבריו מאזכרים אותו בתור "רבינו ניסים גאון" אף על פי שלא היה גאון, כונה כך כתואר כבוד כיוון שעמד בראש הישיבה שנחשבה כישיבה המשמעותית והגדולה ביותר השקולה לישיבות בבל בשעתן.
רב ניסים היה גם משורר, רבי שמואל הנגיד, שהיה משורר גדול, כתב ששיריו של רב ניסים עולים על אלה שהוא עצמו כתב.
לקריאה נוספת

שלמה יהודה רפפורט, תולדות רבנו נסים בר' יעקב וקורות ספריו, ורשה תרע"ג.
מ. בן-אמוץ, חכמי קיירואן, ב"שערים", 28 במרץ 1952.
משה צינוביץ, רבנו נסים גאון, ב"הצופה", 27 בינואר 1961.
רחבת הר הרצל

| --- | --- |

הרחבה המרכזית בהר הרצל
 הקמה
 תקופת הבנייה:  1950 – 20 באפריל 1950
 מיקום
 מדינה:  ישראל
 עיר:  ירושלים
 שכונה:  הר הרצל
 אתרים:  קבר הרצל, חלקת גדולי האומה, גן האומות
 קואורדינטות:  31°46′26″N 35°10′49″E﻿ / ﻿31.7737888889°N 35.1802611111°E﻿ / 31.7737888889; 35.1802611111
  מפת מיקום  מפה מפורטת   (למפת ירושלים מוגדלת) רחבת הר הרצל(למפת ירושלים רגילה) רחבת הר הרצל(למפת הרי ירושלים רגילה) רחבת הר הרצל(למפת הרי ירושלים מוגדלת) רחבת הר הרצל  he tabBackground:;tabBorder:#aaa;defaultTab:0;
 
מפת רחבת הר הרצל
רחבת הר הרצל היא רחבת הטקסים המרכזית בהר הרצל בירושלים.
הרחבה ממוקמת בנקודה הגבוהה ביותר בהר הרצל ממנה נשקפים נופי ירושלים ובסמוך אליה מצויות שתי נקודות תצפית אל מרכז העיר. הרחבה נמצאת בין בית הקברות הצבאי הלאומי לבין בית הקברות הממלכתי האזרחי. בצד הצפוני של הרחבה נמצא קברו של בנימין זאב הרצל, ובצדה הדרומי נמצאת סככת מנוחה למבקרים.
הרחבה משמשת בכל שנה לטקס הדלקת המשואות, שהוא הטקס המרכזי הנועל את יום הזיכרון לחללי מערכות ישראל ולנפגעי פעולות האיבה ופותח את חגיגות יום העצמאות במעמד קהל מוזמנים, יושב ראש הכנסת וראשי המדינה.
היסטוריה

הרחבה הוקמה בשנת 1950 בנקודה הגבוהה ביותר על הר הרצל ונחנכה ביום העצמאות השני של מדינת ישראל במעמד יושב ראש הכנסת יוסף שפרינצק, אך בגלל מספר המשתתפים המועט וגודלה הקטן היא הורחבה כמה שנים מאוחר יותר לכדי גודלה הנוכחי כיום.
בסוף שנות ה-90 נערכה תחרות להקמת רחבה חדשה, תוכנית שהתבטלה לבסוף. בשנת 2008 שופצה הרחבה וגם הורחבה מעט והוחלפו המרצפות הישנות שהיו בחלקן עשויות מאבן ירושלמית מחוספסות במרצפות חלקות ובנוסף לכך הוקמו רמפות לנגישות ושלטי נגישות לנכים והורחבה החנייה בחזית הרחבה עבור צוותי טלוויזיה ותקשורת.
ב-18 באפריל 2012, במהלך החזרות לטקס המרכזי, נהרגה סגן הילה בצלאלי, דגלנית מחיל הרפואה ועימה נפצעו שבעה חיילים, לאחר שהתמוטט גשר התאורה שהקיף את הרחבה. הוריה של סג"ם הילה בצלאלי, הדליקו בטקס באותה שנה משואה לזכרה, בצוותא עם יושב ראש הכנסת ראובן ריבלין.
ב-20 בספטמבר 2016 נערך ברחבה טקס ההשכבה של נשיא המדינה לשעבר שמעון פרס מול כ-5,000 אישי ציבור ומנהיגים מרחבי העולם.
גלריה

קבר הרצל בצידה הצפוני של הרחבה
סככת מנוחה למבקרים בצידה הדרומי של הרחבה
טקס החלפת הדגלים ברחבה עם כניסת יום העצמאות
ראו גם

טקס הדלקת המשואות
הערות שוליים

↑  יאיר אלטמן, האסון בהר הרצל: שמונה בני אדם עוכבו לחקירה, באתר ynet, 18 באפריל 2012
רחוב יגאל אלון

| --- | --- |
במרכז התמונה: רחוב יגאל אלון בחלקו שמהיכל הספורט יד אליהו וצפונה, 2009. שימו לב למבנה הסינרמה לפני הרסיתו, וטרם בנייתם של גורדי שחקים רבים לאורך הרחוב
במרכז התמונה: רחוב יגאל אלון בחלקו שמהיכל הספורט יד אליהו וצפונה, 2009. שימו לב למבנה הסינרמה לפני הרסיתו, וטרם בנייתם של גורדי שחקים רבים לאורך הרחוב
 מידע כללי
 על שם:  יגאל אלון, מפקד הפלמ"ח, מראשי תנועת העבודה ושר
 אורך:  3 ק"מ 
 מיקום
 עיר:  תל אביב
 רובע:  9
 קואורדינטות:  32°04′02″N 34°47′35″E﻿ / ﻿32.067120065287°N 34.79295791421°E﻿ / 32.067120065287; 34.79295791421
  מפת מיקום  מפה מפורטת   מפת מיקום  מפה דינמית   (למפת תל אביב מוגדלת) רחוב יגאל אלון(למפת תל אביב רגילה) רחוב יגאל אלון(למפת גוש דן רגילה) רחוב יגאל אלון(למפת גוש דן מוגדלת) רחוב יגאל אלון  he רחוב יגאל אלוןhe רחוב יגאל אלוןמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;  he tabBackground:;tabBorder:#aaa;defaultTab:0;
 
רחוב יגאל אלון (נקרא עד לשנות ה-80 רחוב גיבורי ישראל) הוא רחוב מרכזי בתל אביב הנמשך לאורך שלושה קילומטרים, מדרך ההגנה סמוך לשוק התקווה בדרום, ועד לרחוב ערבי נחל בצפונו, סמוך לגבול של תל אביב וגבעתיים. הרחוב נחשב לאחד הרחובות המרכזיים במע"ר של תל אביב, ולאורכו נבנים החל משנות התשעים ותחילת המאה ה-21 בנייני משרדים רבים וגורדי שחקים.
מהלך הרחוב

הרחוב מתחיל בדרך ההגנה, סמוך לשוק התקווה. מקצהו הדרומי של הרחוב ועד לרחוב וינגייט, הרחוב הוא חלק משכונת יד אליהו, ומשמש למגורים בלבד וכולל נתיב נסיעה לכל כיוון.
לאחר רחוב וינגייט, אופי הרחוב משתנה, בצדו המערבי נמצא היכל מנורה מבטחים, שנחנך בשנת 1963, המשמש כאולם הבית של מכבי תל אביב בכדורסל. מצפון להיכל נמצאים בנייני משרדים שנבנו החל משנות התשעים וסניף של רשת המרכולים יוחחנוף.
בסמוך לצומת עם יצחק שדה, בקצה הצפון מערבי של שכונת יד אליהו נמצא גן לנדס הנקרא על שמו של ד"ר סטפן לנדס שנפל במלחמת שלום הגליל.
לאחר כשהרחוב חוצה את רחוב יצחק שדה, הוא יוצא מתחומה של שכונת יד אליהו, ולאורכו עד לדרך השלום נמצאים כמה מבנים בולטים. עד לשנת 2016, עמד בקצהו הצפון מערבי של הצומת אולם הסינרמה, אשר שימש כבית קולנוע, אולם מופעים, מרכז כנסים, ואולפן טלוויזיה. כיום (2023) נמצא במקומו חניון של אחוזת חוף ומתכונן לקום עליו בניין מגורים בין 40 קומות.
מצפון לסינרמה נמצא מגדל טויוטה שנחנך ב-2001. בהמשך נמצאים מספר בנייני משרדים, שהבולטים ביניהם הם מגדלי אלון שנבנו על חורבות מפעל הארגז, בית החולים אסותא השלום, ומגדל אלקטרה. במקטע זה נבנה גשר יהודית המקשר בין מגדלי אלון לשכונת מונטיפיורי מצדו המערבי של נתיבי איילון.
הרחוב חוצה את דרך השלום צמוד מאוד למחלף השלום, ובצומת בין שני הרחובות נמצא מגדל תוצרת הארץ, כאשר מגדל נוסף גבוה יותר נבנה בסמוך. מדרך השלום, ועד הרחוב ערבי נחל, הרחוב משמש כגבולה המערבי של שכונת נחלת יצחק, כאשר בצדו המערבי ובחלקים מסוימים גם בצד המזרחי נמצאים מבני משרדים.
לאור מבני המשרדים רבים הממוקמים ברחוב ומתוכננים לקם בו, מתוכנן לעבור לאורכו קו המטרו M1, כאשר לאורך הרחוב תהיינה שתי תחנות כשאחת מהן תהייה משותפת יחד עם קו המטרו M2.
רדיוכירורגיה סטריאוטקטית

רדיוכירורגיה סטריאוטקטית (באנגלית: SRS - Stereotactic Radiosurgery) היא שיטה לטיפול בגידולים ובגרורות במוח ובעמוד השדרה. זוהי טכניקה המאפשרת מתן של קרינה חד פעמית ממוקדת, בעוצמה גבוהה ומדויקת לטיפול בגידולים או פתולוגיות אחרות ללא צורך בניתוח.
היסטוריה

נוירוכירורגיה סטריאוטקטית מקורה בעבודתם החלוצית של הורסלי וקלארק, שפיתחו מכשיר סטריאוטי כדי לחקור את מוחות הקופים ב-1908. לאחר מכן, שפיגל וויצ'יס מיישמים את הטכנולוגיה הזו למוח האנושי ב -1947, מה שמוביל בסופו של דבר להתפתחות של מכשירים נוירו-ניתוחיים סטריאוטאקטיים מרובים. ואז בשנת 1951 הנוירוכירורג השוודי לארס לקסל (Lars Leksell), חזה את השימוש של רנטגן סטריאוטי בטיפול בגרורות. בשנות ה-50, כאשר לארס לקסל עשה את ניסויו לראשונה במערכת קרינה מסוג "סכין גמא" לטיפול בגרורות. מאז חלו אין ספור התפתחויות טכנולוגיות, אך העיקרון נשאר דומה- קרינה ממוקדת בעוצמה גבוהה, שמנטרלת את הגידול. עם השנים, הרנטגן הסטריאוטי הוחלף בקרני לייזר שפחות מזיקות לאדם. בשנים האחרונות, הרדיוכירורגיה הפכה לשיטת הטיפול המקובלת ביותר בגרורות וגידולים.
אופן הטיפול

הטיפול אינו פולשני העושה שימוש בקרני רנטגן ממוקדות בגידול או בגרורה, ובשאריות הגידול או הגרורה בהם אנו רוצים להרוס את תאי ה-DNA המזינים אותם. השיטה פועלת גם כטיפול משני לאחר ניתוח להסרת תהליכים פתולוגים שלא הוסרו, או כטיפול ראשוני במידה ואזור הנגע אינו נתיח.
העיקרון הפיזיקאלי של הטיפול, מבוסס על תכנון קפדני של נקודת הצטלבות של קרניים רבות המגיעות מכיוונים שונים. כל קרן שכזו, אינה נושאת סכנה או תועלת רבה, אך בנקודת ההצטלבות, מנת הקרינה מסוכמת לרף הטיפולי הנצרך.
יתרונות

קל להגיע אל הנגע הממוקם באזור שאינו נתיח. בניגוד לניתוח, הטיפול מוגבל וממוקד לאזור הגידול בלבד, אשר בשיטה זאת ניתן להגיע לרזולוציות המיקרוסקופיות, בשביל לוודא הסרה של כל הגידול ושאריותיו. שיעורי התוצאות של הטיפול מדויקים. משמשת גם כטיפול משני לטיפול בגרורות משפר גם את השליטה המקומית בגידול וגם את אחוזי ההישרדות.
חסרונות

הטיפול מצריך מערכת הפעלה גבוהה, וצוות רחב של רופאים ופיזיקאים.
יישומים קליניים

המטרה לטיפול מוגדרת באמצעות הדמיית MRI מתקדמת ברזולוציה גבוהה, והטיפול עצמו מתוכנן על ידי צוות מולטי-דיסיפלינארי הכולל נוירוכירורג, אונקולוג מומחה בקרינה ופיזיקאי רפואי. רדיוכירורגיה מאפשרת לטפל ללא צורך בניתוח במגוון פתולוגיות של מערכת העצבים: גרורות במוח ובחוט השדרה, מנינגיומות, אקוסטיק-נוירומה, מלפורמציות ווסקולריות AVM ונוירלוגיה טריגמינלית.
הערות שוליים

1 2 3 4  Dorin Grigoras [www.stepofweb.com], רדיוכירורגיה סטריאוטקטית, באתר רדיוכירורגיה סטריאוטקטית
1 2  "רדיוכירורגיה סטריאוטקטית (SRS) - ד"ר אור כהן - ענבר מומחה לרדיוכירורגיה". ד"ר אור כהן ענבר. נבדק ב-2018-05-17.(הקישור אינו פעיל)
↑  John M. Lasak, John P. Gorecki, The history of stereotactic radiosurgery and radiotherapy, Otolaryngologic Clinics of North America 42, 2009-8, עמ' 593–599 doi: 10.1016/j.otc.2009.04.003
↑  Seilesh Babu, Practical Neurotology and Skull Base Surgery, .Plural Publishing, Inc, 2013
1 2  Inga S. Grills, Victor S. Mangona, Robert Welsh, Gary Chmielewski, Erika McInerney, Shannon Martin,
Jennifer Wloch, Hong Ye, and Larry L. Kestin, Outcomes After Stereotactic Lung Radiotherapy or Wedge
Resection for Stage I Non–Small-Cell Lung Cancer
↑  Hiroshi Onishi, MD,* Hiroki Shirato, MD,† Yasushi Nagata, MD,† Masahiro Hiraoka, MD,‡
Masaharu Fujino, MD,† Kotaro Gomi, MD,§ Yuzuru Niibe, MD, Katsuyuki Karasawa, MD,
Kazushige Hayakawa, MD,¶ Yoshihiro Takai, MD,# Tomoki Kimura, MD,** Atsuya Takeda, MD,††
Atsushi Ouchi, MD,‡‡ Masato Hareyama, MD,‡‡ Masaki Kokubo, MD,§§ Ryusuke Hara, MD,

Jun Itami, MD, Kazunari Yamada, MD,¶¶ and Tsutomu Araki, MD*, Hypofractionated Stereotactic Radiotherapy (HypoFXSRT)
for Stage I Non-small Cell Lung Cancer: Updated Results of
257 Patients in a Japanese Multi-institutional Study
1 2  אוריון - שיווק באינטרנט, רדיוכירורגיה סטריאוטקטית - ד״ר עידו שטראוס, באתר www.functionalneurosurgery.co.il (באנגלית)
שי עמר

| --- | --- |
אין תמונה חופשית
 לידה:  5 באוגוסט 1978 (בן 46) ישראל
 שם לידה:  שי עמר
 מוקד פעילות:  ישראל 
 שפה מועדפת:  עברית 
 חברת תקליטים:  עננה
 מספר צאצאים:  4 
 
יהושע (שי) עמר (נולד ב־5 באוגוסט 1978) הוא זמר־יוצר ישראלי.
ביוגרפיה

שי עמר גדל בשכונת תל כביר בתל אביב.
כשהיה בן 15 הקים עם חברים להקת רוק שניגנה במתנ"ס המקומי, שם גילה אותו המפיק המוזיקלי שמוליק נויפלד. הוא הקליט סקיצות באולפני טריטון, קיבל כמה הצעות, אך לבסוף חתם בחברת עננה. הוא הקליט את אלבום הבכורה שלו בהפקתו של נויפלד ועם ייעוץ ושותפות בכתיבת הטקסטים של מאיר גולדברג. באלבום ניגנו מיטב הנגנים. האלבום יצא ב־2001, והסינגל השלישי מתוכו, "באושר ובעוני" (מילים: שי עמר ומאיר גולדברג, לחן: שי עמר) הפך ללהיט גדול, וזכה להשמעות רבות בתחנות הרדיו ולווידאו קליפ מצליח. עמר החל להופיע ברחבי ישראל, וב־2002 זכה בפרס נוצת הזהב של אקו"ם כתגלית השנה. כמו כן הוכתר כזמר השנה של רדיו חיפה לשנת 2002.
למרות ההצלחה המסחררת שעמר השיג בזכות "באושר ובעוני" הוא לא הצליח למנף את הצלחתו ושקע אט אט לאלמוניות.
ב־2009 הוציא עמר את הסינגלים "בואי נצא", "בדרך למעלה", ו"מלך ומלכה" בהפקה מוזיקלית של יוסי מזרחי ובהפקה עצמאית של "טוב יפיק רצון".
בסוף 2012 השתתף עמר באודישנים לתוכנית "The Voice ישראל" ושר בו את "מהרי נא" של אהוד בנאי, אולם על אף שהשופטים ציינו לשבח את שירתו עמר לא העפיל לשלב הבא.
ב־2015 הוציא את הסינגל "מכתם לדוד".
ב־2016 הוציא את הסינגל "כציפור בודד על גג".
חייו הפרטיים

עמר נשוי ואב לארבעה. בשנים שלאחר הצלחתו החל להתחזק בשמירת מצוות וכיום הוא חובש כיפה או כובע.
הערות שוליים

↑  עונה חדשה The Voice ישראל - פרק 5 המלא : הקול או כלום, בערוץ של The Voice ישראל באתר YouTube, ‏26 בדצמבר 2012
↑  שי עמר בדרך לפרוייקט חדש: מכתם לדוד, באתר ערוץ 7, 2 בדצמבר 2015
↑  נתנאל לייפר, ‏שי עמר בסינגל חדש - כציפור בודד על גג, באתר כיכר השבת, 14 באוקטובר 2016
| --- | --- |
בקרת זהויות :  NLI: 987007308756605171  ISNI: 0000 0001 0811 5054  VIAF: 160580560   WorldCat (עם VIAF): 160580560
שי סיאדה

שי סיאדה (נולד ב-1979) הוא שחקן טניס שולחן פאראלימפי ישראלי. 18 פעמים ברציפות אלוף ישראל (2005–2022) דרגה 4, ייצג את ישראל במשחקים הפאראלימפיים (לונדון 2012 וריו דה ז'ניירו 2016). בשיאו דורג במקום 12 בעולם.
ביוגרפיה

סיאדה עבד ככבאי. ביוני 2003, נשלח לכיבוי השרפה בבית מרכזים בתל אביב. שרפה זו הייתה אירוע הדליקה הקשה ביותר בתל אביב, ומהשריפות הגדולות בשטח בנוי בישראל. במשך שלושה ימים פעלו 22 כבאיות ממחוז גוש דן, ובהן כ-60 כבאים, לכיבוי השרפה. סיאדה שהשתתף בכיבוי וסיכן את חייו, נפצע קשה מנפילת קורה במשקל שני טונות. הוא שותק בפלג גופו התחתון ורגלו הימנית נקטעה. לאחר תקופת שיקום חזר לעבוד בתחנת הכיבוי בתפקיד מנהלה.
סיאדה היה ספורטאי עוד בצעירותו. כבר מגיל 16 שיחק טניס שולחן והיה חבר במועדון "הפועל בת ים". לאחר הפציעה המשיך להתאמן בבית הלוחם תל אביב בהדרכת זאב גליקמן, ומגיל 24 החל לשחק טניס שולחן בכיסא גלגלים. הוא הוכתר במשך מספר שנים משנת 2004 ועד היום ברציפות כאלוף ישראל בטניס שולחן לדרגת הנכות שלו. ארבע שנים לאחר הפציעה דורג 26 בעולם.
בטורניר שנערך ברומניה ב-2011 הוא זכה במדליית זהב זוגותעם לירן גבע. באליפות ארגנטינה הפתוחה שנערכה ב-2011, המהווה קריטריון השתתפות במשחקים הפאראלימפיים לונדון (2012) הוא זכה במדליית כסף. הוא נכנס לאולימפיאדה מהמקום ה-18 והאחרון זאת בעקבות מספר תחרויות טובות שהשיא הגיע בתחרות בארגנטינה שם זכה במדליה וגם זכה להבטיח את מקומו במשחקים האולימפיים לונדון 2012.
באליפות אירופה שנערכה ב-2013 הוא זכה במדליית ארד.
באליפות ספרד הפתוחה שנערכה ב-2016 הוא זכה במדליית כסף לאחר הפסד במשחק הגמר ליריב מטורקיה המדורג ראשון בעולם. ייצג את ישראל במשחקים הפאראלימפיים ריו דה ז'ניירו (2016).
באליפות איטליה הפתוחה במאי 2017 זכה סיאדה במדליית כסף אחרי שניצח ברבע הגמר יריב מרומניה 1:3 ובחצי הגמר גבר על יריב מצרפת 2:3. במשחק הגמר הוא הפסיד לשחקן מפולין 3:1.
חיים אישיים

סיאדה היה נשוי, התגרש ומשנת 2016, יש לו חברה בשם שירן.
הערות שוליים

↑  אווה משען, השרפה בבית מרכזים: למה הלקחים לא הופקו? ‏mynet תל אביב יפו, 12 בדצמבר 2010
↑  אברהם תשובה, מדליית כסף לישראל באליפות איטליה הפתוחה, באתר ynet, 5 במרץ 2017
|  משלחת ישראל למשחקים הפאראלימפיים לונדון (2012)  |
| --- | --- | --- |
|  אופני יד | פסקל ברקוביץ • נתי גרוברג •  קובי ליאון |  |
|  אתלטיקה | גדי ירקוני |  |
|  חתירה | מורן סמואל • חתירה זוגית (ראובן מגנאג'י, אולגה סוקולוב) |  |
|  טניס |  נועם גרשוני •  שרגא ויינברג • בועז קרמר |  |
|  טניס שולחן | לירן גבע • שי סיאדה |  |
|  קליעה |  דורון שזירי |  |
|  רכיבה | יונתן דרסלר |  |
|  שחייה | אראל הלוי • יואב ולינסקי •  יצחק ממיסטבאלוב •  ענבל פיזרו • ענבל שוורץ • איאד שלבי |  |
|  שיט | צוות סונאר (ארנון אפרתי, בני וקסלר, דרור כהן) • צוות סקאד (שמעון בן-יעקב, הגר זהבי) |  |
|  משלחת ישראל למשחקים הפאראלימפיים ריו דה ז'ניירו (2016)  |
| --- | --- | --- |
|  אופני יד | קובי ליאון |  |
|  אתלטיקה | גדי ירקוני |  |
|  בוצ'ה | נדב לוי |  |
|  חתירה |  מורן סמואל • חתירה זוגית (ראובן מגנאג'י ויוליה צ'רנוי) |  |
|  טניס | איתי ארנליב • אדם ברדיצ'בסקי • שרגא ויינברג |  |
|  טניס שולחן | דני בוברוב • חגית בריל • קרולין טביב • שי סיאדה |  |
|  כדורשער | נבחרת ישראל (נשים) (סיון אברבאיה, ירדן אדיקה, רוני אוחיון, ליהיא בן-דוד, גל חמרני, אלהאם מחאמיד רוזין (קפטן)) |  |
|  קיאק | פסקל ברקוביץ |  |
|  קליעה |  דורון שזירי |  |
|  שחייה | יוליה גורדיצ'וק • ורוניקה גירנקו • אראל הלוי • יואב ולינסקי • יצחק ממיסטבאלוב •  ענבל פיזרו • איאד שלבי |  |
|  שיט | צוות סונאר (ארנון אפרתי, שמעון בן-יעקב, דרור כהן) • צוות סקאד (הגר זהבי, משה זהבי) |  |
ערך זה הוא קצרמרבנושא ספורטאים ישראלים. אתם מוזמנים לתרום לוויקיפדיה ו.
שי נחייסי

| --- | --- |

שי נחייסי, תל אביב יפו, 2021
 לידה:  21 בינואר 1984 (בן 40) נְתַנְיָה, ישראל 
 מוקד פעילות:  ישראל 
 תקופת הפעילות:  מ-2012
 בת זוג:  רומי גורפינקל נחייסי
 
שי נחייסי (נולד ב-21 בינואר 1984) הוא זמר-יוצר, מלחין ומבצע ישראלי.
ביוגרפיה

נחייסי נולד וגדל בנתניה, בשכונת קריית נורדאו. אימו במקור מבית דתי ואביו ממשפחה חילונית, מה שיצר מורכבות גם בנוגע לבחירת מוסדות החינוך והתחביבים שלו כילד. כילד שהה הרבה בביתם של סבו וסבתו שעלו לישראל מתוניס וחוו קשיי קליטה רבים. כילד התחנך במסגרות דתיות ולמד בישיבה תיכונית דתית תורנית ולאחר מכן במכינה קדם צבאית דתית אך גם שיחק כדורגל בקבוצות שונות: מכבי נתניה ובית"ר טוברוק בתפקיד קשר התקפי.
נחייסי מתאר בילדותו מציאות כלכלית קשה שהובילה בסופו של דבר לגירושים של הוריו כשהיה בן 12.
כבר בגיל צעיר מאוד פיתח את המוזיקה כתחביב, וכילד התאמן בנגינה על כינור ובהמשך ניגן בגיטרה.
לאחר סיום השירות בצה"ל ביחידת 8200, נסע נחייסי עם חבר לטיול בדרום אמריקה. הוא לקח עימו את הגיטרה והחל לנגן במקומות שונים ברחבי דרום אמריקה עם אמנים מקומיים במדינות מקסיקו, קובה גוואטמלה ועוד. כך לטענתו התחיל את הקריירה שלו.
כיום מתגורר ביפו עם אשתו וביתו.